ซีไอเอ็มบีทุ่มหมื่นล้านปรับคอร์แบงกิง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — กลุ่มซีไอเอ็มบีทุ่ม 1.1 หมื่นล้านบาท ปรับโครงสร้างระบบคอร์แบงกิง ให้เชื่อมโยงทั้งภูมิภาค
ดาโต๊ะ ศรี นาเซียร์ ราซัค ประธานเจ้าหน้าที่บริหารกลุ่มซีไอเอ็มบี เปิดเผยว่า ได้เปิดตัวโครงการ 1 Platform ซึ่งเป็นโครงการสร้างระบบคอร์แบงกิง ใช้เงินลงทุน 1.1 หมื่นล้านบาท ซึ่งจะเป็นการลงทุนเพื่อสร้างมาตรฐานร่วมสำหรับธุรกิจของซีไอเอ็มบีในมาเลเซีย อินโดนีเซีย สิงคโปร์ และประเทศไทย โดยได้ทำพิธีลงนามในสัญญากับผู้จัดหาเทคโนโลยี 4 รายได้แก่ Silverlake Axis, Accenture, IDS Scheer และ IBM
โครงการนี้ใช้เวลาดำเนินโครงการ 5 ปี โครงการ 1Platform ถือเป็นส่วนสำคัญหนึ่งในโครงการปรับเปลี่ยนองค์กร และการดำเนินงานครั้งใหญ่ระดับภูมิภาคของกลุ่ม ซึ่งมีขนาดลงทุนรวมทั้งสิ้นถึงกว่า 2.1 หมื่นล้านบาท โดยส่วนอื่นๆ อีก 4 ส่วนที่สำคัญ ได้แก่ระบบการจัดการและรายงานทางการเงิน ระบบบริหารทรัพยากรบุคคลครบวงจร ระบบการบริหารงานขายส่วนหน้า (FrontEnd) ใหม่ทั้งระบบ และระบบ Transaction Banking ระดับภูมิภาค
ประธานเจ้าหน้าที่บริหารกลุ่มซีไอเอ็มบี กล่าวว่า การลงทุนในกระบวนการ Transformation ส่วนที่เป็น 1Platform เป็นโครงการสำคัญที่สะท้อนให้เห็นความมุ่งมั่นของกลุ่มซีไอเอ็มบีในการสร้างให้เกิดระบบและกระบวนการภายในที่เป็นมาตรฐานหนึ่งเดียวสำหรับซีไอเอ็มบีทั่วภูมิภาค โครงการ 1Platform เป็นฐานสำคัญสำหรับการวางกรอบการดำเนินงานและระบบไอทีระดับภูมิภาคของกลุ่ม ซึ่งทำให้ทุกๆกิจการในกลุ่มดำเนินงานภายใต้ระบบเดียวกันจนเป็นธนาคารระดับภูมิภาคที่มีศักยภาพในการแข่งขันอย่างแท้จริง จากการลงนามในสัญญาวันนี้ กลุ่มซีไอเอ็มบีก็พร้อมแล้วที่จะเริ่มดำเนินการตามโครงการ 1Platform ตั้งแต่บัดนี้เป็นต้นไป” 
ในพิธีลงนามในสัญญา ได้มีการทั้งนี้ ได้แต่งตั้ง Silverlake Axis ซึ่งเป็นผู้จัดหาระบบ IT Solutions ระดับโลกจากประเทศมาเลเซียเป็นผู้จัดหาระบบ Core Banking ให้กับกรุ๊ป ในขณะที่ IDA Scheer จะเป็นผู้จัดหาระบบด้านการบริหารจัดการกระบวนการธุรกิจ ส่วน IBM เป็นผู้วางฐานระบบไอที และ Accenture จะเป็นที่ปรึกษาหลักในการบริหารโครงการผู้เข้าร่วมในพิธีลงนามวันนี้ยังประกอบด้วย Mr. Goh Peng Ooi ประธานกรรมการของ Silverlake Axis; Mr. Thean Nam Yew กรรมการผู้จัดการด้านการเงินประจำภูมิภาคอาเซียนของ Accenture Solutions; Mr. Lars Bengtsson กรรมการผู้จัดการประจำภูมิภาคอาเซียนของ IDS Scheer; และ Mr. Ramanathan Sathiamutty กรรมการผู้จัดการ IBM ประจำมาเลเซีย 
เนื่องจากโครงการ 1Platform มีขนาดใหญ่และครอบคลุมขอบเขตงานกว้างมาก การดำเนินโครงการจะแล้วเสร็จทีละประเทศ โดยเริ่มจากประเทศไทย ที่ธนาคาร ซีไอเอ็มบี ไทย ตามด้วยมาเลเซีย อินโดนีเซีย และสิงคโปร์ตามลำดับ คาดว่าทุกธุรกิจภายใต้กลุ่มซีไอเอ็มบีจะใช้ระบบเดียวกัน คือ 1Platform ภายในปี 2558